CELEX: 32013R0126
Language: el
Date: 2013-02-13 00:00:00
Title: Κανονισμός (ΕΕ) αριθ. 126/2013 της Επιτροπής, της 13ης Φεβρουαρίου 2013 , για την τροποποίηση του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων ( «REACH» )  Κείμενο που παρουσιάζει ενδιαφέρον για τον ΕΟΧ

14.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/24
            
         ΚΑΝΟΝΙΣΜΌΣ (ΕΕ) αριθ. 126/2013 ΤΗΣ ΕΠΙΤΡΟΠΉΣ
   της 13ης Φεβρουαρίου 2013
   για την τροποποίηση του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων («REACH»)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1), και ιδίως το άρθρο 131,
   Εκτιμώντας τα ακόλουθα:
   
               (1)
            
            
               Στο παράρτημα XVII του κανονισμού (ΕΚ) αριθ. 1907/2006 ενσωματώθηκαν οι περιορισμοί που ορίζονταν στην οδηγία 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (2). Στο παράρτημα XVII παράγραφος 1 καταχώριση 6 του εν λόγω κανονισμού ο όρος «προϊόν», που είχε χρησιμοποιηθεί στον αρχικό περιορισμό για τον αμίαντο στην οδηγία 76/769/ΕΟΚ, αντικαταστάθηκε από τον όρο «αντικείμενο» ο οποίος δεν καλύπτει τα μείγματα. Προκειμένου η καταχώριση 6 της παραγράφου 1 να καλύπτει τα ίδια στοιχεία με την εν λόγω οδηγία, θα πρέπει να προστεθεί ο όρος «μείγματα».
            
         
               (2)
            
            
               Οι παρεκκλίσεις που αναφέρονται στις καταχωρίσεις 16 και 17 του παραρτήματος XVII του κανονισμού (ΕΚ) αριθ. 1907/2006 όσον αφορά τη χρήση των ανθρακικών αλάτων του μολύβδου και των θειικών αλάτων του μολύβδου σε βαφές για την αναστήλωση και τη συντήρηση έργων τέχνης και ιστορικών κτιρίων και των εσωτερικών τους, θα πρέπει να εφαρμοστούν όχι μόνο στη χρήση αλλά και στη διάθεση στην αγορά, ώστε οι βαφές αυτές να είναι διαθέσιμες για εργασίες αναστήλωσης και συντήρησης.
            
         
               (3)
            
            
               Ο περιορισμός στις καταχωρίσεις 28, 29 και 30 του παραρτήματος XVII του κανονισμού (ΕΚ) αριθ. 1907/2006 αναφέρεται στο ειδικό όριο συγκέντρωσης που καθορίζεται στον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία ουσιών και μειγμάτων και για την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (3) και στο όριο συγκέντρωσης που καθορίζεται στην οδηγία 1999/45/ΕΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων (4) τα οποία εφαρμόζονται για να προσδιοριστεί αν μια ουσία ή ένα μείγμα εμπίπτει στον εν λόγω περιορισμό. Θα πρέπει να διευκρινιστεί ότι το όριο συγκέντρωσης που καθορίζεται στην οδηγία 1999/45/ΕΚ εφαρμόζεται μόνο όταν δεν καθορίζεται ειδικό όριο συγκέντρωσης στο παράρτημα VI μέρος 3 του κανονισμού (ΕΚ) αριθ. 1272/2008.
            
         
               (4)
            
            
               Με τον κανονισμό (ΕΕ) αριθ. 519/2012 της Επιτροπής, της 19ης Ιουνίου 2012, σχετικά με τροποποίηση του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους, όσον αφορά το παράρτημα I (5) προστέθηκαν οι χλωριωμένες παραφίνες μικρής αλυσίδας (στο εξής ΧΠΜΑ) στο παράρτημα I του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (6). Κατά συνέπεια, η παραγωγή, η διάθεση στην αγορά και η χρήση των ΧΠΜΑ απαγορεύεται, με ορισμένες ειδικές εξαιρέσεις. Η καταχώριση 42 στο παράρτημα XVII του κανονισμού (ΕΚ) αριθ. 1907/2006, με την οποία οι ΧΠΜΑ περιορίζονται σε δύο μόνο χρήσεις, έχει καταστεί περιττή και θα πρέπει να διαγραφεί, αφού οι ΧΠΜΑ έχουν πλέον απαγορευτεί δυνάμει του κανονισμού (ΕΚ) αριθ. 850/2004.
            
         
               (5)
            
            
               Θα πρέπει να χρησιμοποιηθεί η εναρμονισμένη μέθοδος δοκιμής που εγκρίθηκε από την Ευρωπαϊκή Επιτροπή Τυποποίησης για τον προσδιορισμό της περιεκτικότητας της κονίας σε υδατοδιαλυτό χρώμιο VI σύμφωνα με την οδηγία 2003/53/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2003, για την τροποποίηση για 26η φορά της οδηγίας 76/769/ΕΟΚ του Συμβουλίου σχετικά με περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων (εννεϋλοφαινόλη, αιθοξυλιωμένη εννεϋλοφαινόλη και κονία) (7). Για λόγους σαφήνειας, η καταχώριση 47 στο παράρτημα XVII του κανονισμού (ΕΚ) αριθ. 1907/2006 θα πρέπει να περιέχει αναφορά στην εν λόγω μέθοδο δοκιμής.
            
         
               (6)
            
            
               Η ουσία διισοκυανικό μεθυλενοδιφαινύλιο (MDI) της καταχώρισης 56 στο παράρτημα XVII του κανονισμού (ΕΚ) αριθ. 1907/2006, η οποία ταυτοποιείται με τον αριθμό CAS 26447-40-5 και τον αριθμό EC 247-714-0, περικλείει όλα τα ισομερή μείγματα καθώς και όλα τα συγκεκριμένα ισομερή. Ωστόσο, ορισμένα από τα συγκεκριμένα ισομερή φέρουν συγκεκριμένους αριθμούς CAS ή EC. Με σκοπό να διευκρινιστεί ότι καλύπτονται όλα τα ισομερή, θα πρέπει να προστεθούν τρεις συγκεκριμένοι αριθμοί CAS και EC.
            
         
               (7)
            
            
               Με τον κανονισμό (ΕΚ) αριθ. 552/2009 της Επιτροπής, της 22ας Ιουνίου 2009, για την τροποποίηση του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) (8) διαγράφηκαν οι σημειώσεις E, H και S από τον πρόλογο των προσαρτημάτων 1 έως 6 στο παράρτημα XVII του κανονισμού (ΕΚ) αριθ. 1907/2006, καθώς και από τα προσαρτήματα 1, 2, 3, 5 και 6. Για λόγους συνοχής, οι σημειώσεις E, H και S θα πρέπει να διαγραφούν και από το προσάρτημα 4.
            
         
               (8)
            
            
               Οι αριθμοί EC και CAS στην καταχώριση για τον φθαλικό διισοπεντυλεστέρα στο παράρτημα XVII προσάρτημα 6 του κανονισμού (ΕΚ) αριθ. 1907/2006 είναι λανθασμένοι και θα πρέπει να διορθωθούν.
            
         
               (9)
            
            
               Η Ευρωπαϊκή Επιτροπή Τυποποίησης έχει εγκρίνει νέα πρότυπα όσον αφορά τις μεθόδους δοκιμής για τις αζωχρωστικές και τα αζωχρώματα. Επομένως, είναι αναγκαίο να επικαιροποιηθεί το παράρτημα XVII προσάρτημα 10 του κανονισμού (ΕΚ) αριθ. 1907/2006 ώστε να ληφθούν υπόψη τα εν λόγω πρότυπα.
            
         
               (10)
            
            
               Ως εκ τούτου, ο κανονισμός (ΕΚ) αριθ. 1907/2006 θα πρέπει να τροποποιηθεί αναλόγως.
            
         
               (11)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 133 του κανονισμού (ΕΚ) αριθ. 1907/2006,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα XVII του κανονισμού (ΕΚ) αριθ. 1907/2006 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 396 της 30.12.2006, σ. 1.
   
      (2)  ΕΕ L 262 της 27.9.1976, σ. 201.
   
      (3)  ΕΕ L 353 της 31.12.2008, σ. 1.
   
      (4)  ΕΕ L 200 της 30.7.1999, σ. 1.
   
      (5)  ΕΕ L 159 της 20.6.2012, σ. 1.
   
      (6)  ΕΕ L 158 της 30.4.2004, σ. 7.
   
      (7)  ΕΕ L 178 της 17.7.2003, σ. 24.
   
      (8)  ΕΕ L 164 της 26.6.2009, σ. 7.
   
      ΠΑΡΑΡΤΗΜΑ
      Το παράρτημα XVII του κανονισμού (ΕΚ) αριθ. 1907/2006 τροποποιείται ως εξής:
      
                  1.
               
               
                  Στην καταχώριση 6 στήλη 2 παράγραφος 1, το πρώτο εδάφιο αντικαθίσταται από το ακόλουθο κείμενο:
                  
                              «1.
                           
                           
                              Απαγορεύεται η παρασκευή, η διάθεση στην αγορά και η χρήση των ινών αυτών και των αντικειμένων και μειγμάτων που τις περιέχουν κατόπιν εκούσιας προσθήκης.».
                           
                        
            
                  2.
               
               
                  Στην καταχώριση 16 στήλη 2, το δεύτερο εδάφιο αντικαθίσταται από το ακόλουθο κείμενο:
                  «Ωστόσο, τα κράτη μέλη έχουν τη δυνατότητα, σύμφωνα με τις διατάξεις της σύμβασης αριθ. 13 της Διεθνούς Οργάνωσης Εργασίας (ΔΟΕ), να επιτρέπουν, στο έδαφός τους, τη χρήση της ουσίας ή του μείγματος για την αναστήλωση και τη συντήρηση έργων τέχνης και ιστορικών κτιρίων και των εσωτερικών τους, καθώς και τη διάθεσή τους στην αγορά με σκοπό τη χρήση αυτή. Όταν ένα κράτος μέλος κάνει χρήση της παρούσας παρέκκλισης ενημερώνει σχετικά την Επιτροπή.».
               
            
                  3.
               
               
                  Στην καταχώριση 17 στήλη 2, το δεύτερο εδάφιο αντικαθίσταται από το ακόλουθο κείμενο:
                  «Ωστόσο, τα κράτη μέλη έχουν τη δυνατότητα, σύμφωνα με τις διατάξεις της σύμβασης αριθ. 13 της Διεθνούς Οργάνωσης Εργασίας (ΔΟΕ), να επιτρέπουν, στο έδαφός τους, τη χρήση της ουσίας ή του μείγματος για την αναστήλωση και τη συντήρηση έργων τέχνης και ιστορικών κτιρίων και των εσωτερικών τους, καθώς και τη διάθεσή τους στην αγορά με σκοπό τη χρήση αυτή. Όταν ένα κράτος μέλος κάνει χρήση της παρούσας παρέκκλισης ενημερώνει σχετικά την Επιτροπή.».
               
            
                  4.
               
               
                  Στις καταχωρίσεις 28, 29 και 30 στήλη 2 παράγραφος 1, η πέμπτη περίπτωση του πρώτου εδαφίου αντικαθίσταται από το ακόλουθο κείμενο:
                  
                              «—
                           
                           
                              τη σχετική συγκέντρωση που καθορίζεται στην οδηγία 1999/45/ΕΚ όταν δεν καθορίζεται ειδικό όριο συγκέντρωσης στο παράρτημα VI μέρος 3 του κανονισμού (ΕΚ) αριθ. 1272/2008.».
                           
                        
            
                  5.
               
               
                  Στην καταχώριση 40 στήλη 1, οι λέξεις «του εν λόγω κανονισμού» αντικαθίστανται από τις λέξεις «του κανονισμού (ΕΚ) αριθ. 1272/2008».
               
            
                  6.
               
               
                  Η καταχώριση 42 διαγράφεται.
               
            
                  7.
               
               
                  Στην καταχώριση 47 στήλη 2, προστίθεται η ακόλουθη παράγραφος 4:
                  
                              «4.
                           
                           
                              Για την απόδειξη της συμμόρφωσης με την παράγραφο 1 όσον αφορά τη μέθοδο δοκιμής για την περιεκτικότητα της κονίας και των μειγμάτων που περιέχουν κονία σε υδατοδιαλυτό χρώμιο (IV) χρησιμοποιείται το πρότυπο που έχει εγκριθεί από την Ευρωπαϊκή Επιτροπή Τυποποίησης (CEN).».
                           
                        
            
                  8.
               
               
                  Στην καταχώριση 56, η στήλη 1 αντικαθίσταται από το ακόλουθο κείμενο:
                  
                              «56.
                           
                           
                              Διισοκυανικό μεθυλενοδιφαινύλιο (MDI)
                              Αριθ. CΑS 26447-40-5
                              Αριθ. EC 247-714-0
                              συμπεριλαμβανομένων των ακόλουθων συγκεκριμένων ισομερών:
                              
                                          α)
                                       
                                       
                                          διισοκυανικό 4,4’-μεθυλενοδιφαινύλιο:
                                          Αριθ. CΑS 101-68-8
                                          Αριθ. EC 202-966-0
                                       
                                    
                                          β)
                                       
                                       
                                          διισοκυανικό 2,4’-μεθυλενοδιφαινύλιο:
                                          Αριθ. CΑS 5873-54-1
                                          Αριθ. EC 227-534-9
                                       
                                    
                                          γ)
                                       
                                       
                                          διισοκυανικό 2,2’-μεθυλενοδιφαινύλιο:
                                          Αριθ. CAS 2536-05-2
                                          Αριθ. EC 219-799-4».
                                       
                                    
                        
            
                  9.
               
               
                  Στο προσάρτημα 4 στη στήλη με τον τίτλο «Σημειώσεις», οι αναφορές στις σημειώσεις E, H και S διαγράφονται.
               
            
                  10.
               
               
                  Στο προσάρτημα 6, η σειρά για την καταχώριση Διπεντυλεστέρας του 1,2-βενζολοδικαρβοξυλικού οξέος, διακλαδισμένος και γραμμικός, Ισοπεντυλοφθαλικός n-πεντυλεστέρας, Φθαλικός δι-n-πεντυλεστέρας, Φθαλικός διισοπεντυλεστέρας αντικαθίσταται από την ακόλουθη:
                  
                              Ουσίες
                           
                           
                              Αριθμός ευρετηρίου
                           
                           
                              Αριθ. EC
                           
                           
                              Αριθ. CAS
                           
                           
                              Σημειώσεις
                           
                        
                              «Διπεντυλεστέρας του 1,2-βενζολοδικαρβοξυλικού οξέος, διακλαδισμένος και γραμμικός [1]
                           
                           
                              607-426-00-1
                           
                           
                              284-032-2 [1]
                           
                           
                              84777-06-0 [1]
                           
                           
                               
                           
                        
                              Ισοπεντυλοφθαλικός n-πεντυλεστέρας [2]
                           
                           
                               
                           
                           
                              [2]
                           
                           
                              [2]
                           
                           
                               
                           
                        
                              Φθαλικός δι-n-πεντυλεστέρας [3]
                           
                           
                               
                           
                           
                              205-017-9 [3]
                           
                           
                              131-18-0 [3]
                           
                           
                               
                           
                        
                              Φθαλικός διισοπεντυλεστέρας [4]
                           
                           
                               
                           
                           
                              210-088-4 [4]
                           
                           
                              605-50-5 [4]»
                           
                           
                               
                           
                        
            
                  11.
               
               
                  Το προσάρτημα 10 αντικαθίσταται από το ακόλουθο κείμενο:
                  
                     «Προσάρτημα 10
                     
                        Καταχώριση 43 – Αζωχρωστικές – Κατάλογος μεθόδων δοκιμής
                     
                     Κατάλογος μεθόδων δοκιμής
                     
                                 Ευρωπαϊκός Οργανισμός Τυποποίησης
                              
                              
                                 Στοιχεία και τίτλος του εναρμονισμένου προτύπου
                              
                              
                                 Στοιχεία παρωχημένου προτύπου
                              
                           
                                 CEN
                              
                              
                                 
                                    EN ISO 17234-1:2010
                                 
                                 Δέρμα – Χημικές δοκιμές για τον προσδιορισμό ορισμένων αζωχρωμάτων σε βαμμένα δέρματα – Μέρος 1: Προσδιορισμός ορισμένων αρωματικών αμινών από αζωχρώματα
                              
                              
                                 CEN ISO/TS 17234:2003
                              
                           
                                 CEN
                              
                              
                                 
                                    EN ISO 17234-2:2011
                                 
                                 Δέρμα – Χημικές δοκιμές για τον προσδιορισμό ορισμένων αζωχρωμάτων σε βαμμένα δέρματα – Μέρος 2: Προσδιορισμός του 4-αμινοαζωβενζολίου
                              
                              
                                 CEN ISO/TS 17234:2003
                              
                           
                                 CEN
                              
                              
                                 
                                    EN 14362-1:2012
                                 
                                 Κλωστοϋφαντουργικά προϊόντα – Μέθοδοι προσδιορισμού συγκεκριμένων αρωματικών αμινών που προέρχονται από αζωχρώματα – Μέρος 1: Ανίχνευση της χρήσης ορισμένων αζωχρωμάτων προσιτών με ή χωρίς εκχύλιση
                              
                              
                                 EN 14362-1:2003
                                 EN 14362-2:2003
                              
                           
                                 CEN
                              
                              
                                 
                                    EN 14362-3:2012
                                 
                                 Κλωστοϋφαντουργικά προϊόντα – Μέθοδοι προσδιορισμού ορισμένων αρωματικών αμινών που προέρχονται από αζωχρώματα – Μέρος 3: Ανίχνευση της χρήσης ορισμένων αζωχρωμάτων τα οποία ενδέχεται να εκλύουν 4-αμινοαζωβενζόλιο»